Lepterija-Sokograd
<s>Lepterija - Sokograd je naziv zaštićenog područja u istočnoj Srbiji, u neposrednoj blizini Sokobanje.</s><s>Čine ga klisura reke Moravice, fluvio-denudaciono proširenje Lepterija i srednjovekovno utvrđenje Sokograd.</s><s>Karakteristično je po visokom stepenu očuvanosti prirode i značajnom površinom pod šumama u kojima se izdvajaju reliktne polidominantne zajednice.</s>

<s>Klisura reke Moravice, pritoke Južne Morave, predstavlja ivičnu epigenetsku sutesku dugu oko 3 km, usečenu u severno podnožje planine Device.</s><s>Odlikuje se krivudavim, meandarskim pružanjem, sa čestom pojavom impozantnih stenovitih odseka koji na pojedinim delovima rečnog toka poprimaju odlike kanjonske doline.</s><s>Ovi odseci predstavljaju glavnu morfološku ornamentiku klisure.</s><s>Dno i obale rečnog korita  su stenoviti, sa malim slapovima, brzacima i virovima.</s>

<s>Skoro cela klisura pokrivena je neprohodnim šumama i šikarama graba (Carpinus orientalis), hrastova cera, sladuna i kitnjaka (Quercus cerris, Q. frainetto, Q. petraea), kao i drugih, uglavnom termofilnih lišćarskih vrsta drveća i žbunova.</s><s>Klisuru nastanjuje veći broj životinjskih vrsta značajnih ne samo na nacionalnom, već i na globalnom nivou: veliki mrmoljak (Triturus cristatus), belogrudi jež (Erinaceus concolor), puh lešnikar (Muscardinus avellanarius), hermelin (Mustela erminea), riđa lasica (Mustela nivalis), bela roda (Ciconia ciconia), soko lastavičar (Falco subbuteo), mala sova ušara (Asio otus), pupavac (Upupa epops), veliki šareni detlić (Dendrocopos major) i mnoge druge.</s>

<s>Klisura reke Moravice stavljena je pod zaštitu kao predeo izuzetnih odlika „Lepterija-Sokograd“.</s>

<s>Galerija</s>

<s>Reference</s>

<s>Sokobanja
Predeli izuzetnih odlika u Srbiji</s>

